《苦雨》
元代·方回

苦雨何其久，山乡化水乡。
月余沈碓硙，天半起帆樯。
孰不思神禹，畴能饷子桑。
溺饥非己责，愁绝望朝阳。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。